Bavorsko

Bavorsko (po nemecky Bayern), dlhý tvar Bavorský slobodný štát (nenormovaný tvar: Slobodný štát Bavorsko ; nem. Freistaat Bayern) , leží na juhu a juhovýchode Nemecka a je územne najväčší zo 16 spolkových krajín Nemecka, a podľa počtu obyvateľstva je druhou najľudnatejšou spolkovou krajinou. Bavorsko patrí medzi najbohatšie spolkové krajiny Nemecka. 

Hlavným mestom je Mníchov (München). Tradične sa delí na tri regióny: Fransko (Franken), Švábsko (Schwaben) a Staré Bavorsko (Altbayern).

Označenie slobodný štát (Freistaat) sa v názve používa od novembra 1918, keď bolo Bavorsko vyhlásené za „štát slobodný od monarchie“ (monarchiefreier Staat).

Geografia 
Bavorsko má medzinárodné hranice s Rakúskom, Českom a so Švajčiarskom (cez Bodamské jazero). Ďalej susedí s nemeckými spolkovými krajinami Bádenskom-Württemberskom, Hesenskom, Durínskom a Saskom. Cez Bavorsko pretekajú dve významné rieky, Dunaj a Mohan, zatiaľ čo horný Rýn formuje časť juhozápadnej hranice krajiny. Hranicu s Rakúskom tvoria Bavorské Alpy, v hrebni tvoriacom hranicu leží Zugspitze, najvyšší vrch Bavorska a Nemecka.

Najväčšie mestá v Bavorsku sú Mníchov, Norimberg, Augsburg, Würzburg, Regensburg, Ingolstadt, Fürth a Erlangen.

Slávni rodáci 
  Pápež: Benedikt XVI.
  Maliari: Albrecht Dürer, Lucas Cranach a Franz Marc
  Hudobníci: Richard Wagner, Richard Strauß a Theobald Böhm, vynálezca modernej flauty, Carl Orff
  Spisovatelia: Bertolt Brecht, Lion Feuchtwanger, Annette von Droste-Hülshoff, Max von der Grün
  Vedci: Wilhelm Conrad Röntgen, Werner Heisenberg, Rudolf Mößbauer a Robert Huber
  Vynálezcovia: Levi Strauß a Rudolf Diesel
  Cisárovná: Alžbeta Amália Eugénia Bavorská, zvaná Sissi, manželka Františka Jozefa I.

Hospodárstvo 
Spolková krajina Bavorsko patrí medzi ekonomicky najrozvinutejšie a najbohatšie regióny  Nemecka a celého Európskeho kontinentu. Bavorsko spolu s hlavným mestom Mníchovom, ktoré je významné finančné a priemyselné centrum Nemecka, poskytuje priestor na podnikanie množstvu celosvetovo pôsobiacich a známych finančných, technologických a priemyselných spoločností. Ako sú automobilka BMW, Grundig,  Siemens AG, automobilka Audi, výrobca elektroniky Rohde & Schwarz, poisťovacia spoločnosť Munich Re a Allianz, výrobca polovodičových súčiastok Infineon, chemická spoločnosť Wecker Chemie a výrobcovia obuvy a odevov PUMA Group a Adidas. Okrem veľkých spoločností pôsobia v Bavorsku stovky menších a stredne veľkých priemyselných a technologických podnikov. Bavorsko je jednou z najbohatších a najvyspelejších oblastí Európy.

Vládne obvody 
Slobodný štát Bavorsko sa člení na 7 Regierungsbezirke ("vládnych obvodov"):
 Dolné Bavorsko (Niederbayern)
 Dolné Fransko (Unterfranken)
 Horné Bavorsko (Oberbayern)
 Horné Falcko (Oberpfalz)
 Horné Fransko (Oberfranken)
 Stredné Fransko (Mittelfranken)
 Švábsko (Schwaben)

Krajinské okresy 
Vyššie vymenovaných 7 vládnych obvodov sa ďalej člení na 71 Landkreise ("krajinských okresov") a 25 Kreisfreie Städte ("miest bez okresu", čiže štatutárnych miest na úrovni okresu):

Mestá bez okresu 
25 bavorských štatutárnych miest:

Referencie

Pozri aj 
 Zoznam vládcov Bavorska

Iné projekty